FI Euroopan unionin virallinen lehti L 347/38

ESA–EU-TULLIYHTEISTYÖKOMITEAN PÄÄTÖS N:o 1/2012,

annettu 29 päivänä marraskuuta 2012,

poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin tonnikalasäilykkeitä ja tonnikalafileitä (ns. ”loins”) koskevan erityistilanteen huomioon ottamiseksi itäisen ja eteläisen Afrikan valtioissa

(2012/787/EU)

TULLIYHTEISTYÖKOMITEA, joka

ottaa huomioon itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,

sekä katsoo seuraavaa:

(1) Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä.

(2) Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtoiden alkuperätuotteiden tuonnissa unioniin.

(3) Väliaikaisen talouskumppanuussopimuksen pöytäkirjassa 1 olevan 42 artiklan 8 kohdan mukaisesti näistä alkuperäsäännöistä myönnetään poikkeukset ilman eri toimenpiteitä vuotuisessa 8 000 tonnin suuruisessa tonnikalasäilykkeiden kiintiössä ja vuotuisessa 2 000 tonnin suuruisessa tonnikalafileiden (ns. ”loins”) kiintiössä.

(4) Jotta käytettävissä oleva kiintiö voitaisiin käyttää tosiasiallisesti ja kokonaan, Mauritius, Seychellit ja Madagaskar pyysivät poikkeusta 8 000 tonnin suuruiselle vuotuiselle määrälle tonnikalasäilykkeitä ja 2 000 tonnin suuruiselle määrälle tonnikalafileitä (ns. ”loins”), jotka tuodaan unioniin 1 päivän tammikuuta 2013 ja 31 päivän joulukuuta 2022 välisenä aikana.

(5) Koska pyydetyt määrät eivät ylitä vuotuisen kiintiön enimmäismäärää, joka myönnetään ilman eri toimenpiteitä ESA-valtioiden pyynnöstä, tulliyhteistyökomitean olisi myönnettävä koko kiintiömäärä kyseisille ESA-valtioille. Näin ollen niille olisi myönnettävä pyydetyn määrän suuruinen poikkeus tonnikalasäilykkeiden ja tonnikalafileiden (ns. ”loins”) osalta.

(6) Väliaikaisen talouskumppanuussopimuksen pöytäkirjassa 1 olevan 42 artiklan 8 kohdassa olevan ilmaisun ”tonnikalasäilykkeet” on katsottava kattavan kasviöljyssä tai muulla tavalla säilötyn tonnikalan. Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (2) liitteessä I viitataan tämäntyyppiseen tonnikalaan ilmaisulla ”säilyke”. Ilmaisu ”tonnikalasäilyke” kattaa säilötyn tonnikalan lisäksi myös muovipusseihin tai muihin pakkauksiin tyhjöpakatun tonnikalan. Sen vuoksi on aiheellista käyttää ilmaisua ”tonnikalasäilyke”.

(7) Selkeyden vuoksi on aiheellista säätää nimenomaisesti siitä, että ainoa CN-koodin 1604 14 16 tonnikalasäilykkeiden ja tonnikalafileiden (ns. ”loins”) valmistuksessa sallittava ei-alkuperäaines on HS-nimikkeen 0302 tai 0303 tonnikala, jotta tonnikalasäilykkeisiin ja tonnikalafileisiin (ns. ”loins”) voidaan soveltaa tätä poikkeusta.

(8) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (3) vahvistetaan tariffikiintiöiden hallinnointia koskevat säännöt. ESA-valtioiden viranomaisten, unionin tulliviranomaisten ja komission välisenä tiiviinä yhteistyönä toteutettavan tehokkaan hallinnoinnin varmistamiseksi mainittuja sääntöjä olisi soveltuvin osin sovellettava tällä päätöksellä myönnettävän poikkeuksen nojalla tuotaviin määriin.

(9) Poikkeus olisi myönnettävä viideksi vuodeksi väliaikaisen talouskumppanuussopimuksen pöytäkirjassa 1 olevan 42 artiklan 10 kohdan a alakohdan mukaisesti.

(10) Poikkeuksen toiminnan tehokkaan seurannan mahdollistamiseksi ESA-valtioiden viranomaisten olisi säännöllisesti annettava komissiolle tiedoksi antamansa EUR.1-tavaratodistukset.

ON PÄÄTTÄNYT SEURAAVAA:

1 artikla

Poiketen siitä, mitä väliaikaisen talouskumppanuussopimuksen pöytäkirjassa 1 määrätään, ja mainitun pöytäkirjan 42 artiklan 8 kohdan mukaisesti HS-nimikkeen 0302 tai 0303 ei-alkuperätonnikalasta valmistettua HS-nimikkeen 1604 tonnikalasäilykkeitä ja tonnikalafileitä (ns. ”loins”) on pidettävä ESA-valtioiden alkuperätuotteina tämän päätöksen 2–5 artiklassa säädetyin ehdoin.

2 artikla

Edellä 1 artiklassa säädettyä poikkeusta sovelletaan vuosittain tämän päätöksen liitteessä vahvistettuihin tuotteisiin ja määriin, jotka luovutetaan vapaaseen liikkeeseen unionissa ESA-valtioista 1 päivän tammikuuta 2013 ja 31 päivän joulukuuta 2017 välisenä aikana.

3 artikla

Liitteessä vahvistettuja määriä hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti.

4 artikla

ESA-valtioiden tulliviranomaisten on tehtävä 1 artiklassa tarkoitetuille tuotteille määrälliset vientitarkastukset.

Kaikissa niiden 1 kohdassa tarkoitetuille tuotteille antamissa EUR.1-tavaratodistuksissa on oltava viittaus tähän päätökseen.

Näiden maiden tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.

5 artikla

Tämän päätöksen nojalla annettujen EUR.1-tavaratodistusten 7 kohdassa on oltava toinen seuraavista maininnoista:

”Derogation – Decision No 1/2012 of the ESA-EU Customs Cooperation Committee of […]”; ”Dérogation – Décision no 1/2012 du Comité de Coopération Douanière AfOA-UE du […]”.

6 artikla

1. ESA-valtiot ja unioni toteutettavat tarvittavat toimenpiteet tämän päätöksen täytäntöönpanemiseksi.

2. Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.

7 artikla

Tämä päätös tulee voimaan päivänä, jona se hyväksytään.

Tätä päätöstä sovelletaan 1 päivästä tammikuuta 2013.

Tehty Brysselissä 29 päivänä marraskuuta 2012. ESA–EU-tulliyhteistyökomitean puolesta Puheenjohtajat Péter KOVÁCS, Vivianne FOCK TAVE

(1) EUVL L 111, 24.4.2012, s. 2.

(2) EYVL L 256, 7.9.1987, s. 1.

(3) EYVL L 253, 11.10.1993, s. 1.